《别后寄赵宾旸并杨华父二首》
元代·方回

虚翁眼暗鲁翁聋，聚散匆匆老病踪。
近已有人传我死，何期此地与君逢。
两穷未必时流识，一笑犹为造物容。
自觉平生豪故在，能挥万字饮千钟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。